เมื่อวานลูกตัวร้อนเลย มีอาการที่ถาม ลูกบอกปวดแล้วเหมือนจะอวก ก็เลยพาไปฉีดยามา แล้วก็ได้ยามากินด้วย พอกลับบ้านกินยา ไข้ก็ยังไม่ลง เช็ดตัวก็แล้ว ซื้อที่แปะหัวมาแปะก็แล้ว ก็ยังร้อนอยู่ ไอนิดหน่อย แล้วก็บอกหายจัยไม่ออกคัดจมูก น่าจะเป็นไข้เลือดออกหรือป่าวครับ
สวัสดีค่ะ การที่มีไข้สูง อยากอาเจียน สามารถเกิดได้จากหลายสาเหตุ เช่น ไข้หวัด ไข้หวัดใหญ่ ไข้เลือดออก ไข้จากการติดเชื้อแบคทีเรียต่างๆ เป็นต้นอาการไข้เลือดออก คนไข้จะมีไข้สูงได้ประมาณ 5-7วัน ซึ่งมักมีอาการร่วมกับการคลื่นไส้ อาเจียน เบื่ออาหาร ปวดเมื่อยตามตัวค่ะ แต่มักไม่มีอาการคัดจมูกหรือไอนะคะหากมีอาการคัดจมูกหรือไอ อาจเป็นอาการของไข้หวัด หรือไข้หวัดใหญ่ค่ะจากที่ หากมีไข้สูงเกิน 3วัน หรือลูกไม่สามารถรับประทานอาหารได้ แนะนำให้พาลูกไปโรงพยาบาลเพื่อตรวจเพิ่มเติมนะคะ ระหว่างนี้แนะนำให้เช็ดตัวลดไข้ ร่วมกับการรับประทานยาพาราเซตามอลซึ่งต้องคำนวณปริมาณยาตามน้ำหนักตัวของเด็กอีกทีนะคะ